open-index/open-wikipedia-markdown huggingface dataset:
Ubisoft Entertainment

**Ubisoft Entertainment** (anksčiau vadinosi **Ubi Soft**) – bendrovė, kurianti ir platinanti kompiuterinius bei videožaidimus, įkurta 1986 m. Prancūzijoje. Šiuo metu tai yra viena didžiausių šios srities bendrovių pasaulyje (2004 m. duomenimis – trečia pagal dydį Europoje ir septinta JAV), turinti padalinių daugiau nei dvidešimtyje šalių. Garsėja tokiomis žaidimų serijomis kaip „Assassin's Creed“, „Far Cry“, „Ghost Recon“, „Rainbow Six“, „Prince of Persia“, „Rayman“ ir „Splinter Cell“.

## Istorija

Iš pradžių bendrovė užsiiminėjo tik žaidimų platinimu Prancūzijoje, tokioms firmoms, kaip „Electronic Arts“, „Sierra“ ir „Microprose“. Vėliau ji pradėjo plėstis ir užsiimti veikla ir kitose šalyse, visų pirma – Vokietijoje, JAV, Didžiojoje Britanijoje.

1990 m. pradėjo vystyti žaidimų kūrimo programą ir 1994 m. atidarė Prancūzijoje tam specialią studiją.

2001 m. „Ubisoft“ nusipirko „Blue Byte Software“ įmonę, sukūrusią garsiąją „Settlers“ žaidimų seriją.

2004 m. 19,9 % kompanijos akcijų įsigijo konkurentė „Electronic Arts“. „Ubisoft“ paskelbė, kad vertina tai kaip agresyvų žingsnį.

2008 m. „Ubisoft“ įsigijo visas teises į Tom Clancy vardą.

2017 m. „Ubisoft“ pakeitė savo logotipą. 

## Žaidimai
* Ubisoft žaidimų sąrašas

## Išnašos
Delaveras (upė)

**Delaveras** () – upė šiaurės rytų JAV. Prasideda dviem ištakomis Niujorko valstijoje, Apalačų kalnuose, netoli Džefersono viršukalnės. Abi ištakos teka lygiagrečiai į pietvakarius. Ties Hankoku jos susilieja ir pasuka į pietryčius, sudaro Niujorko – Pensilvanijos sieną. Upė teka Pidmonto plynaukšte. Toliau teka į pietus, pietryčius sudarydama Pensilvanijos – Delavero sieną, miškingomis ir kalvotomis lygumomis. Ties Trentonu Delavere yra 2,4 m aukščio krioklys. Žemiau Trentono sudaro Pensilvanijos – Niu Džersio valstijų sieną. Įteka į Atlanto vandenyno Delavero įlanką.

Didžiausi intakai: Neversinkas, Lehigas, Šujlkilas.

Vidutinis debitas 350 m³/s, didžiausias – 9000 m³/s, minimalus – 35 m³/s. Jūros potvyniai jaučiami 210 km nuo žiočių. Laivyba nuo Trentono. Prie Delavero įsikūrę šie miestai: Ystonas, Trentonas, Filadelfija, Vilmingtonas.

## Šaltiniai
Black Isle Studios

**Black Isle Studios** buvo kompiuterinių žaidimų kompanijos „Interplay Entertainment“ padalinys, 1996 m. įsteigtas specialiai kompiuterinių vaidmenų žaidimų kūrimui ir platinimui. Žymiausi jos žaidimai yra „Fallout“ ir „Fallout 2“ (kurti ir platinti), „Icewind Dale“ serija (kurta ir platinta) bei „Baldur's Gate“ serija (tik platinta).

1998 m. dėl nesutarimų su Interplay ją paliko keli svarbiausi nariai – Jason Anderson, Leonard Boyarsky ir kiti. 2003 m. gruodį dėl finansinių sunkumų „Interplay“ visiškai atleido „Black Isle Studios“ narius. Paties padalinio ateitis nėra oficialiai paskelbta, tačiau dauguma jo buvusių darbuotojų jau dirba visiškai kitose kompanijose, daugiausiai – „Obsidian Entertainment“.

## Žaidimai
**[[Fallout]]* (1997)
**[[Fallout 2]]* (1998)
***' (1999)
*''[[Icewind Dale]]'' (2000)
*''[[Icewind Dale: Heart of Winter]]'' (2001)
*''[[Icewind Dale: Heart of Winter|Icewind Dale: Heart of Winter - Trials of the Luremaster]]'' (2001)
*''[[Icewind Dale II]]'' (2002)

Žaidimai, kuriuos kurti pagelbėjo Black Isle:
*''[[Baldur's Gate]]'' (1998)
*''[[Baldur's Gate: Tales of the Sword Coast]]'' (1999)
*''[[Baldur's Gate II: Shadows of Amn]]'' (2000)
*''[[Baldur's Gate II: Throne of Bhaal]]'' (2001)
***' (2003)

Dvi kompiliacijos:
**Black Isle Compilation* (2002)
**Black Isle Compilation Part Two* (2004)

Atšaukti:
**[[Stonekeep|Stonekeep 2: Godmaker]]* (2001)
**[[Black Isle's Torn|Torn]]* (2001)
**[[Van Buren (Fallout 3)|Fallout 3 (Van Buren)]]* (2003)
**[[Baldur's Gate III: The Black Hound]]* (2003)

## Šaltiniai

## Nuorodos
*GameSpot: „Interplay išjungia Black Isle Studios“ (2003-12-8)
*„Black Isle Studios“ profilis MobyGames svetainėje
Bažnytinis mokestis

**Bažnytinis mokestis** – mokestis, mokamas gyventojo jo religinei bendruomenei. Didžioje Europos dalyje yra tik savanoriškas mokestis. Už jo nemokėjimą niekas nebaudžia, nebent gali būti nesuteikiamos bažnytinės paslaugos. Vokietijoje bažnytinius mokesčius surenka ir atitinkamoms konfesijoms perveda valstybė (Mokesčių inspekcija, vad. Finansų tarnyba, ).

## Nuorodos

*Dešimtinės ir paaukojimai
The Settlers

**„The Settlers“** – kompiuterinių realaus laiko strategijos žaidimų serija, nuo 1993 metų leidžiama vokiečių Blue Byte Software kompanijos. „The Settlers“ išsiskiria iš daugumos kitų realaus laiko strategijos žaidimų, nes čia žaidėjui priklausantys veikėjai veikia autonomiškai – jų negalima valdyti tiesiogiai, tik galima statiniams duoti nurodymus, pagal kuriuos keisis veikėjų elgesys.

Žaidėjas savo kuriamoje imperijoje duoda nurodymus statyti įvairios paskirties pastatus, tiesia kelius. Paprasti imperijos gyventojai nutiestais keliais išnešioja produkciją (iškasenas, maistą, sukurtus įrankius), taip pat prireikus bet kuris eilinis gyventojas negrįžtamai gali tapti profesionalu – pavyzdžiui, pastačius žvejo namelį, vienas gyventojas tampa žveju.

## Žaidimo versijos
Pirmoji žaidimo versija, pavadinta „Serf City“, išleista 1993 metais Commodore Amiga platformai, kitais metais žaidimas perkeltas PC platformai.

1996 metais išleista antroji versija „The Settlers II“. 1998 metais išleista „The Settlers III“ versija, kurioje nebeliko kai kurių išskirtinių žaidimo elementų – pavyzdžiui, gyventojams vaikščioti nebereikėjo kelių, todėl žaidimas supanašėjo su kitų kompanijų kuriamomis realaus laiko strategijomis. Vėliau sukurtos dar dvi versijos „The Settlers IV“ (2001) ir „The Settlers V: Heritage of Kings“ (2005), dar labiau nutolusios nuo pradinių versijų. 2006 metais išleista žymiai atnaujinta antroji versija – „The Settlers II 10th Anniversary“. 2007 metais planuojamas antrosios versijos išleidimas Nintendo DS nešiojamai žaidimų konsolei bei šeštoji versija PC platformai – „The Settlers – Rise Of An Empire“.

Taip pat yra kuriamas ir nemokamas žaidimas Widelands, panašus į „The Settlers II“.

2023 m. vasarį pasirodė „“, kurio išleidimas nuo pat 2019 m. buvo atidėliojamas.

## Išnašos
The Elder Scrolls IV: Oblivion

**The Elder Scrolls IV: Oblivion** (arba tiesiog **Oblivion**) – ketvirtoji kompiuterinių vaidmenų žaidimų serijos „The Elder Scrolls“ dalis. Jį sukūrė „Bethesda Softworks“, platino „2K Games“, žaidimas skirtas Microsoft Windows, Xbox 360 ir PlayStation 3 platformoms.

Šioje dalyje žaidėjas turi sutrikdyti Deadra lordo planams užkariauti mirtingųjų dimensiją.

Žaidimas laimėjo daugybę apdovanojimų ir buvo gerai įvertintas daugumoje kompiuterinių žaidimų svetainių.

2025 m. balandžio 22 d. išleista perkurta žaidimo versija „The Elder Scrolls IV: Oblivion Remastered“, kurioje ženkliai patobulintos grafikos, įskaitant *[[Spindulio sekimas|Ray Tracing]]* palaikymą. Šiek tiek atnaujintos animacijos, perdaryti garsai, įgarsinimas.

## Dalies pokyčiai

„Oblivion“ atsirado galimybė joti arkliais. Gebėjimų medis išliko panašus į „Morrowind“, tačiau išvystyta priedų sistema, todėl kas 25 gebėjimų taškus veikėjas įgyja papildomų sugebėjimų (pvz., gali kardo smūgiu paralyžiuoti priešininką). Nežymiai pertvarkyta kerų sistema, atsisakyta skraidymo kerų. Esminis patobulinimas – palengvinta keliavimo sistema, o vykdant užduotis, veikia rodyklė, nurodanti užduoties pabaigos buvimo vietą.

## Frakcijos
Pagrindinės frakcijos – trys: Karių gildija, Magų gildija, Vagių gildija ir ketvirtoji, Tamsioji brolija (žudikų gildija). Žaidime taip yra ir kitų mažesnių religinių bei kovinių gildijų (pvz., Arena). Su „Shivering Isles“ papildymu prisideda Pamišimo dvaro (*Court of Madness*) frakcija.

## Siužetas

Veikėjui tenka surasti paskutinį sosto įpėdinį bei sutrukdyti *Mythic Dawn* kultui padėti *Deadra* lordui sunaikinti mirtingųjų dimensiją. Žaidimo pradžioje veikėjas pabėga iš kalėjimo bei gauna amuletą iš mirštančio imperatoriaus rankų. Vėliau suranda ir išgelbsti sosto įpėdinį. Jo padedamas, patenka į *Mythic Dawn* pasaulį ir ten įveikia kulto lyderį. Tačiau per atsivėrusius *Užmaršties* () vartus *Deadra* princo pajėgos puola imperijos sostinę. Įpėdinis pasinaudoja amuleto galia, susikauna su *Deadra* lordu ir jį įveikia, bet pats miršta.

## Papildymai

* The Elder Scrolls IV: Knights of the Nine ir daugybė kitų nedidelių (2007)
* The Elder Scrolls IV: Shivering Isles (2007)
„The Elder Scrolls IV: Oblivion Remastered“ versijoje pridedami abu papildymai.

## Nuorodos

* Oblivion apžvalga, oficialiame psl. 
* OblivionWiki – An Oblivion Wiki.

## Išnašos
Fallout 3

**Fallout 3** – kompiuterinis vaidmenų žaidimas, kurį sukūrė „Bethesda Softworks“. Tai yra trečiasis pagrindinis „Fallout“ serijos žaidimas, neskaitant „“ ir „Fallout Tactics“. „Fallout 3“ išleistas 2008 m. spalio 28 d.

Žaidimas naudoja tą patį Gamebryo variklį kaip ir „The Elder Scrolls IV: Oblivion“.

Vienas pagrindinių ankstesnių „Fallout“ kūrėjų Leonard Boyarsky, paklaustas ką mano apie „Interplay“ parduotas žaidimo teises, atsakė: „jaučiuosi, tarsi buvusi žmona būtų pardavusi mūsų vaikus“. „Fallout 3“ kūrė visiškai naujai suburta komanda, t. y., prie žaidimo kūrimo neprisidėjo nei vienas iš „Fallout“ ir „Fallout 2“ kūrusių komandų narių.

## Apžvalga
Žaidime veikėją galima valdyti tiek iš pirmojo, tiek trečiojo asmens. Žaidėjas savo statistiką, žemėlapį ir kita mato per Pip-Boy 3000, informacinį terminalą. Kovos metu galima naudotis VATS savybe, kurios metu sustabdomas žaidimo veiksmas ir žaidėjui pasirinkus atliekami nurodyti veiksmai pagal veiksmo taškus (*action points*).

Postapokaliptiniame pasaulyje, kuriame vyrauja prievarta ir radiacija. Eiliniai žmonės stengiasi išlikti puolami įvairių monstrų, plėšikų (*raiders*), supermutantų, samdinių, gualulų (radiacijos paveiktų žmonių). Su neigiamais personažais kovoja profesionalių kovotojų grupė Plieno brolija (*Brotherhood of Steel*). Pasaulyje išlikusiuose miestuose prekiaujama ginklais, šarvais, gėrimais, valgiais. Tarp gyvenviečių keliauja prekeivių karavanai.

## Siužetas

Žaidimas prasideda nuo veikėjo gimimo, tada pasirenkama veikėjo lytis ir vardas, būsima išvaizda. Vėliau peršoku per kelerius metus pasirenkamos savybės (S.P.E.C.I.A.L. – *Strength*, *Perception*, *Endurance* ir kitos savybės kaip ir ankstesnėse dalyse.) bei vėliau kitos savybės. Sužinoma, kad veikėjas auga Vault 101 slėptuvėje nuo atominės apokalipsės. Suėjus 18 metų jo tėvas pabėga iš slėptuvės, o veikėjas leidžiasi ieškoti tėvo. Vėliau sužino, kad tėvas dirbo prie labai svarbaus projekto, pakeisiančio pasaulį. Veikėjas randa tėvą vienoje iš slėptuvių įkalintą virtualioje realybėje. Išgelbėjus tėvą jis pasikviečia savo kolegę baigti pradėta Grynumo projektą, kurio tikslas išvalyti pasaulio vandenį nuo atominio karo teršalų, radiacijos. Tačiau pradėjus projektą pasirodo Anklavo kareiviai, tėvas miršta gelbėdamas savo vaiką. Veikėjas patenka į vienintelę saugią vietą, Plieno brolijos citadelę, kur sužino reikalingo projektui aparato GECK vietą. Radus GECK vienoje iš slėptuvių, pasirodo Anklavo kareiviai ir jį sučiumpa. Iš Anklavo veikėjas pabėga, padedamas vadovaujančio kompiuterio, kurio po kalinio išlaisvinimo pradeda neklausyti jam tarnavę kareiviai. Veikėjas vėl grįžta į projekto vietą, kur turi pasirinkimą išvalyti pasaulio vandenis ar juos užteršti virusų, kurį davė kompiuteris Anklave.

## Išnašos

## Nuorodos
* Oficiali svetainė
Jantra (upė)

**Jantra** (bulg. *Янтра*) − upė šiaurės Bulgarijoje, dešinysis Dunojaus intakas.

Jantra prasideda šiaurinėje *Hadžio Dimitaro* (*Hadzhi Dimitar*) viršukalnės papėdėje, Stara Planinos kalnuose, 1340 m virš jūros lygio. Tekėdama 285 km per Bulgarijos teritoriją, upė įteka į Dunojų prie *Sviščovo* miesto. Jantra dažnai yra vadinama savo senoviniu vardu − *Etaru* (*Етър*).

Per Jantros upę pastatytas *Belenskio tiltas* (*Беленски мост*) − žymus Bulgarijos inžinierinis ir archeologinis statinys.
 
Didžiausi miestai upės pakrantėje:
* Gabrovas (*Габрово*)
* Veliko Tirnovas (*Велико Търново*)
* Gorna Oriachovica (*Горна Оряховица*)
* Polski Trembešas (*Полски Тръмбеш*)
* Biala (*Бяла*)

## Nuorodos
Jantra  (bulgarų k.)
Kamčija

**Kamčija** (bulg. * Камчия*) − upė šiaurės rytų Bulgarijoje. Įteka į Juodąją jūrą už 25&nbsp;km į pietus nuo Varnos. 

Kamčija prasideda rytinėje Stara Planinos dalyje. Upė susidaro iš dviejų intakų − Ludo Kamčijos (*Луда Камчия*) ir Goliamo Kamčijos (*Голяма Камчия*). 

Antikoje Kamčija buvo vadinama *Panisoso* upe (*Panisos*), vėliau slavai ją pavadino *Ticha* (*Ticha*).
John Romero

**Džonas Romeras** (*John Romero*; g. 1967 m. spalio 28 d. Kolorade, JAV) – kompiuterinių žaidimų kūrėjas, programuotojas ir vienas iš „id Software“ įkūrėjų. Žinomiausi jo vadovaujamų komandų sukurti žaidimai yra „Doom“, „Wolfenstein 3D“ ir „Quake“. John Romero darbai buvo viena iš pirmojo asmens šaudyklių masinio išpopuliarėjimo priežasčių. Taip pat, jis pirmasis panaudojo dabar nuo kompiuterinių žaidimų neatsiejamą terminą *[[deathmatch]]*.

## Šaltiniai
Saugoma geografinė nuoroda

**Saugoma geografinė nuoroda**, **saugoma kilmės vietos nuoroda** bei **garantuotas tradicinis gaminys** – Europos Sąjungos teisėje numatytos geografinės indikacijos, saugančios regioninių maisto produktų pavadinimus. Ši sistema galioja visose Europos Sąjungos šalyse, per dvišalius ES susitarimus su kitomis šalimis ji taikoma ir daugelyje trečiųjų šalių.

Maisto produktų geografinių nuorodų apsaugą nustato 2006 m. kovo 20 d. ES Tarybos reglamentas nr.510/2006 dėl žemės ūkio produktų ir maisto produktų geografinių nuorodų ir kilmės vietos nuorodų apsaugos, 2006 m. kovo 20 d. ES tarybos reglamentas nr. 509/2006 dėl žemės ūkio produktų ir maisto produktų kaip garantuotų tradicinių gaminių, bei 2006 m. gruodžio 14 d. Europos Komisijos reglamentas nr.1898/2006, kuris nustato šių Tarybos reglamentų detalią įgyvendinimo tvarką,

Saugomų geografinių nuorodų režimas taikomas vynui, sūriui, kumpiams, alyvuogėms, alui ir daugeliui kitų maisto produktų. Ši sistema yra panaši į prancūzišką Appellation d'Origine Contrôlée (AOC) sistemą, itališką Denominazione di Origine Controllata (DOC) ir ispanišką Denominación de Origen.

* **Saugoma kilmės vietos nuoroda** suteikiama tokiems produktams, kurių kokybė ir savybės išskirtinai priklauso nuo jo kilmės vietos, geografinės aplinkos (), o pavadinime yra geografinę kilmę žymintis vietovardis. Visos produkto gamybos stadijos (nuo žaliavų gamybos iki perdirbimo) turi būti atliekamos toje vietovėje. Pvz., šitokią nuorodą turi Roquefort (Prancūzija) ir Feta (Graikija) sūriai, Prosciutto di Parma (Parmos kumpis).
* **Saugoma geografinė nuoroda** žymimi produktai, kurių pavadinime minimas pagaminimo geografinės vietovės pavadinimas. Kuri nors gamybos stadija turi vykti toje vietovėje.
* **garantuotas tradicinis gaminys** žymimi produktai, kurių savybės išskiria juos iš panašių produktų grupės. Pvz., šitokį statusą turi itališkas sūris Mozzarella, belgiškas alus Lambic, lietuviškas „Skilandis“.

Daugiausiai tokių geografinės apsaugos produktų yra registravusius Prancūzija ir Italija.

## Lietuvoje

Į Saugomų geografinių nuorodų registrą, 2024 m. duomenimis, įtraukti 10 lietuviškų produktų:

# sūris Liliputas“ (SGN)
# Daujėnų naminė duona (SGN)
# žemaitiškas kastinys (GTG)
# Stakliškių midus (SGN)
# lietuviškas varškės sūris (SGN)
# Seinų–Lazdijų krašto medus (SKVN)
# skilandis (GTG)
# sūris „Džiugas“ (2019, SGN)
# kaimiškas Jovarų alus (2019, SGN)
# Nijolės Šakočienės šakotis (2022, SGN)
## Šaltiniai

## Nuorodos
* Europos Komisija Oficiali Europos Komisijos informacija apie geografinių nuorodų apsaugos schemas, jų taikymą, saugomų produktų sąrašai.
Widelands

**Widelands** – atviro kodo realaus laiko strategijos žaidimas, kuriamas ir platinamas pagal GPL licenciją. Žaidimas įkvėptas Blue Byte Software sukurto The Settlers II, jame realizuota nemažai panašaus funkcionalumo.

Galima žaisti scenarijus prieš kompiuterį arba tinkle prieš kitus žaidėjus. Žaidėjas gali pasirinkti vieną iš dviejų klanų – imperiją arba barbarus, sukurti keturi skirtingi žemėlapių modeliai.

Žaidimas yra kuriamas skirtingoms platformoms – naujausia versija išleista Linux, BSD, Mac OS X ir Microsoft Windows operacinėms sistemoms. Taip pat žaidimas yra verčiamas į įvairias kalbas.

## Nuorodos
* Projekto puslapis
PlayStation 3

**PlayStation 3** (trumpiau – **PS3**) – „Sony“ kompanijos išleista trečioji kompiuterinių žaidimų konsolė; PlayStation 2 tęsinys. Šis žaidimų kompiuteris pirmąkart buvo išleistas 2006 m. lapkričio 11 d. Japonijoje, tų pačių metų lapkričio 17 d. Šiaurės Amerikoje, Taivane bei Honkonge ir tik 2007 m. kovo 23 d. Europoje ir Australijoje.

PS3 yra dalis septintosios kompiuterinių žaidimų konsolių kartos. 2013 m. gegužės duomenimis, parduota 78 mln. jos vienetų. Tuo PlayStation 3 neženkliai lenkė tiesioginį konkurentą „Microsoft“ Xbox 360 (77 mln.) ir atsiliko nuo „Nintendo“ Wii (100 mln.)

Konsolės plėtojimas ir gamyba galutinai nutraukti 2017 m. gegužės 29 d., ją pakeitė PlayStation 4.

## Techniniai duomenys

### Versijų palyginimas

## PlayStation Network

Žaidimų konsolė prijungta prie PlayStation Network tinklo. „Sony Computer Entertainment“ PSN paslaugą pristatė 2006 m. PlayStation Business spaudos konferencijoje Tokijuje. Paleidus PlayStation Network veiklą registracija buvo galima tik prisijungus per PlayStation 3 ir PlayStation Portable konsoles, vėliau buvo pakeista leisti prisijungti iš kompiuterio. 2006 m. rugsėjo 21 d. Tokyo Game Show žaidimų parodoje buvo atskleista, jog PlayStation Network tinkle galima bus parsisiųsti PlayStation ir PlayStation 2 žaidimų.

2007 m. „Sony“ pristatė PlayStation Network Card, elektroninę valiutą apsipirkti internetu. Vėliau pasirodė ir PlayStation Store internetinė parduotuvė, iš kurios, be žaidimų, galima buvo įsigyti papildomo mokamo žaidimų turinio, plėtinių ir kt. Taip pat buvo siūloma įsigyti ir nemokamo turinio.

## Galerija

PS3-DualShock3.jpg|PlayStation DualShock 3 žaidimų pultelis
Sony-PlayStation-3-Eye.png|PlayStation Eye
PS3-Bluetooth-Remote.jpg|PlayStation Bluetooth nuotolinio valdymo pultelis
Sony-PlayStation-Move-Controller.jpg|PlayStation Move valdymo įrenginys


## Šaltiniai

## Nuorodos

* Oficiali svetainė 
* PlayStation 3 Atviro katalogo projekto svetainėje
Denominacija (ekonomika)

**Denominacija (ekonomika)** – pinigų reforma, kurios metu sumažinamas valiutos nominalas.

Pinigų denominacija dažniausiai vykdoma, kai pažabota infliacija, o apyvartoje lieka cirkuliuoti didelio nominalo pinigai. Iš anksto nustatytu santykiu, kuris dažniausiai būna 10 kartotinis (10, 100, 1000 ar pan.), vienodai sumažinamos kainos, darbo užmokestis, santaupos, pakeičiami grynieji pinigai. Siekiama, kad piniginio vieneto dydis būtų lengvai suprantamas, o vidutinė alga būtu apie 1000 piniginių vienetų.

Denominacijos nereikia painioti su devalvacija, kuri realiai sumažina nacionalinės valiutos kursą kitų valiutų atžvilgiu, nuvertina turimas santaupas. Denominacija sukelia daugiau techninių problemų.

Denominuoti savo valiutą valstybei kainuoja: tai naujų kupiūrų spausdinimas, kasos aparatų pertvarkymas, visuomenės informavimas ir t. t. Pavyzdžiui, Lenkijoje 1995 m. įvykdyta denominacija kainavo 30 milijonų zlotų (apie 30 milijonų litų).

## Kai kurios denominacijos pasaulyje

* 1923 – Vokietija – Vokietijos markė – santykis :1 (trilijonas);
* 1945 – Graikija – drachma – santykis :1 (penkiasdešimti milijardų);
* 1947 – TSRS – Rusijos rublis – santykis 10:1 (1:1 taupomosiose sąskaitose iki 3000 rublių);
* 1950 – Lenkija – zlotai – santykis 10000:3 algoms ir kainoms, 10000:1 gryniesiems;
* 1958 – Prancūzija – frankas – santykis 100:1;
* 1961 – TSRS – Rusijos rublis – santykis 10:1;
* 1979 – Vietnamas – kipas – santykis 100:1;
* 1985 – Izraelis – šekelis – santykis 1000:1;
* 1993 – Lietuva – laikinasis talonas keičiamas į litus – santykis 100:1;
* 1995 – Lenkija – zlotas – santykis 10 000:1;
* 1998 – Rusija – Rusijos rublis – santykis 1000:1;
* 2005 – Turkija – Turkijos lira – santykis 1 000 000:1;
* 2005 – Rumunija – Rumunijos lėja – santykis 10 000:1;
* 2006 – Azerbaidžanas – Azerbaidžano manatas – santykis 5000:1.
Sid Meier

**Sidas Majeris** (, g. 1954 m. vasario 24 d. Sarnijoje, Kanadoje) – programuotojas ir kompiuterinių žaidimų kūrėjas, vienas garsiausių ir svarbiausių žmonių kompiuterinių žaidimų industrijoje. Labiausiai jį išgarsino „Civilizacija“ serija ir „Railroad Tycoon“.

1975 m. S. Majeris baigė bakalauro informatikos mokslus Mičigano universitete.

1982 m. kartu su Bill Stealey S. Majeris įkūrė kompaniją „Microprose“, kurioje ir sukūrė „Civilizacijos“ žaidimą. 1996 metais palikęs „Microprose“, jis kartu su Jeff Briggs įkūrė „Firaxis Games“ kompaniją, kuri išleido „Civilizacijos“ bei kitų jo žaidimų tęsinius, užsiėmė naujų strateginių žaidimų kūrimu, prisidėjo prie „The Sims“ kūrimo.

1999 m. S. Majeris tapo antruoju žmogumi, įtrauktu į „Academy of Interactive Arts & Sciences“ šlovės lentą.

2008 m. S. Majeris buvo apdovanotas viso gyvenimo nuopelnų prizu žaidimo kūrėjų konferencijoje.

2017 m. S. Majeris laimėjo prizą už gyvenimo nuopelnus Auksinio pultelio apdovanojimuose (*Golden Joystick Awards*).

Ne visus S. Majerio vardo žaidimus kūrė jis pats. Pavyzdžiui, „Sid Meier's Alpha Centauri“ pagrindinis kūrėjas buvo Brian Reynolds, o „Sid Meier's Civilization IV “– Soren Johnson.

## Šaltiniai
Antonimas

**Antonimai** ( (priešingas) + *onoma* (vardas)) – žodžiai, turintys skirtingą garsinę struktūrą ir priešingas leksines reikšmes, pvz.: baltas – juodas, didelis – mažas, draugas – priešas, arti – toli, storas – plonas, girti – peikti;  (senas) – *young* (jaunas);  (turtingas) – *arm* (neturtingas);  (įeiti) – *sortir* (išeiti) ir pan.
Pabiločiai

**Pabiločiai** – kaimas Širvintų rajono savivaldybėje, 1 km į pietvakarius nuo Bilotų, rytiniame Širvintų miško pakraštyje. 

## Gyventojai

## Šaltiniai
Plovdivas

**Plovdivas** − miestas Bulgarijos vidurio pietuose, prie Maricos upės; srities centras. Antrasis (po Sofijos) pagal dydį ir ekonominę bei kultūrinę reikšmę Bulgarijos miestas. Geležinkeliai ir automobilių keliai jungia su Sofija, Burgasu, Stambulu. Tarptautinis oro uostas. Išplėtota maisto, tabako, vyno, tekstilės pramonė, taip pat mašinų gamyba, spalvotoji metalurgija, metalo ir medienos apdirbimas, elektronikos ir elektrotechnikos, keramikos, stiklo, baldų gamyba. Svarbus mokslo, meno ir švietimo centras. Veikia Plovdivo universitetas, keli kiti specializuoti universitetai, dramos, operos ir lėlių teatrai, Nacionalinė biblioteka, archeologijos, gamtos, etnologijos muziejai. Vyksta kasmetinės prekybos ir technikos mugės.

## Istorija
Plovdivas įkurtas 342−341 m. pr. m. e.; buvo vadinamas **Filipopoliu**. 1878−1886 m. buvo Turkijos autonominės provincijos *Rytų Rumelijos* svarbiausias miestas.

## Architektūra
Plovdivas išsidėstęs Aukštutinės Trakijos žemumoje, vaizdingoje vietovėje − ant septynių kalvų. Miesto senamiestis (nuo 1956 m. muziejus draustinis) yra netaisyklingo plano. Senamiestis puikiai atspindi Plovdivo praeitį: čia galima išvysti trakų epochos įtvirtinimų, romėnų forumą *Trimoncijų*, *Chisar Kapijaus vartus* (II a.), *Imareto* (1445 m.) mečetę, kupolinę *Džumos* mečetę (XV−XVI a.), *Konstantino* ir *Elenos* soborą, *Pilypo Makedoniečio II* amfiteatrą, bulgarų renesanso gyvenamųjų namų ansamblius.

## Sportas

### Futbolas
* PFK Botev Plovdiv
* Levski Plovdiv
* PFK Lokomotiv Plovdiv
* PFK Marica Plovdiv
* Slaviâ Plovdiv
* SK Sokol Plovdiv
* FK Spartak Plovdiv

## Šaltiniai

## Nuorodos
* Plovdivas  (anglų, bulgarų, prancūzų ir vokiečių k.)
* Plovdivo srities administracija  (anglų, bulgarų k.)
* Plovdivo miesto informacija  (anglų, bulgarų k.)
* Plovdivo miesto gidas  (anglų, bulgarų ir vokiečių k.)
* Plovdivo miesto informacija  (anglų, bulgarų k.)

## Nuotraukos

Image:Bulgaria-Plovdiv-02.jpg
Image:Bulgaria-Plovdiv-01.jpg
Image:Bulgaria-Plovdiv-03.jpg
Image:Bulgaria-Plovdiv-04.jpg
Pabūdviečiai

**Pabūdviečiai** – kaimas Tauragės rajono savivaldybėje, kairiajame Ežeruonos krante, priešais Būdviečius.

## Gyventojai

## Šaltiniai
Sony Interactive Entertainment

**Sony Interactive Entertainment** (**SIE**)**.** (; **SCEI**) – Japonijos kompiuterinių žaidimų kompanija, pagarsėjusi įvairios techninės įrangos, susijusios su kompiuteriniais žaidimais, bet labiausiai – kompiuterinių žaidimų konsolių gaminimu.

Ši kompanija yra žymiosios „Sony“ korporacijos dukterinė kompanija.

SIE įsikūrė 1993 m. lapkričio 16 d., Tokijuje, Japonijoje. 2016 m. „Sony Computer Entertainment“ ir „Sony Network Entertainment“ buvo sujungtos į vieną bendrovę „Sony Interactive Entertainment“ (SIE).

## Žaidimų konsolės

### PlayStation

Tai buvo pirmasis „Sony“ įsiveržimas į kompiuterinių žaidimų pramonę. PlayStation (dar vadinamas **PSone**) iš pradžių buvo planuojamas išleisti tik kaip Super Nintendo Entertainment System konsolės priedas atsaku į Sega Mega-CD. Tačiau Sony persigalvojo ir 1994 m. gruodžio 3 d. buvo išleista nauja kompiuterinių žaidimų konsolė, pavadinta *PlayStation*. Ši konsolė tapo pačia populiariausia, nurungusi kitas amžininkes.

### PlayStation 2

Kita „Sony“ konsolė, PlayStation 2 (trumpiau – PS2) buvo išleista 2000 m. kovo 4 d. Japonijoje. PlayStation 2 energija buvo tiekiama firminio procesoriaus, vadinamo Emotion Engine (liet. *Energijos varikliu*) ir buvo pati pirmoji kompiuterinių žaidimų konsolė, galinti nuskaityti DVD diskus. Kai kurie žaidimų kūrėjai skundėsi, kad žaidimus šiai konsolei kurti per sunku, kiti netgi tvirtino, kad ši konsolė, palyginus su varžovais, silpna. Nepaisant tokių nusiskundimų, PlayStation 2 konsolei buvo išleista galybė žaidimų, o pati konsolė, kaip ir jos žaidimai, turėjo puikų pasisekimą rinkoje. Ji vis dėlto sulaukė daugiausiai dėmesio iš visų tuometinių konsolių, antrą vietą palikus „Microsoft“ korporacijos XBox konsolei, trečią – „Nintendo“ kompanijos GameCube, o ketvirtą – nenusisekusiai „Sega“ Dreamcast.

### PSX (DVR)

2003 m. gruodį „Sony“ patobulino PlayStation 2 konsolę, pridėdama dar ir kietąjį diską su vaizdo įrašymo galimybe. Patobulinta sistema buvo pavadinta PSX. Ši turi ir jungtį su PSP. Tai labai brangus įrenginys. Dėl savo nepopuliarumo, jis nebuvo pradėtas gaminti už Japonijos ribų.

### PlayStation 3

„Sony“ PlayStation 3 – dabartinės kompiuterinių žaidimų kartos konsolė. Ji 2005 m. gegužės 16 d. buvo pademonstruota E³ konferencijoje ir 2006 m. lapkričio 11 d. išleista Japonijoje.

### PlayStation 4

„Sony“ PlayStation 4 yra galingiausia savo kartos konsolė.

### PlayStation 5

## Išnašos

## Nuorodos

* Oficiali svetainė
Merkelis Giedraitis

**Merkelis Giedraitis** (1536 m. – 1609 m. balandžio 6 d.) – iš Giedraičių giminės kilęs kunigaikštis, Žemaičių vyskupas, lietuvių raštijos veikėjas.

## Biografija

Studijavo Karaliaučiaus, Vitenbergo, Tubingėno, Leipcigo universitetuose. 1571 m. įšventintas kunigu, nuo 1575 m. Žemaičių vyskupas. Kontrreformacijos veikėjas. Rūpinosi katalikybės stiprinimu, žmonių švietimu, lietuvių kalbos bažnyčiose vartojimu ir ją mokančių kunigų rengimu. Inicijavo pirmąjį lietuviškų knygų LDK pasirodymą. Skatino M. Daukšos literatūrinius darbus, savo lėšomis išleido išverstą J. Vujeko mažąją postilę (*Postila katholicka*, 1599 m.) ir tikriausiai J. Ledesmos katekizmo vertimą (*Katekizmas, arba mokslas kiekvienam krikščioniui privalus*, 1595 m.).

Priešinosi lenkų kunigų skverbimuisi į lietuvių vyskupijas, rengė lietuviškai mokančius kunigus, globojo Motiejų Strijkovskį, Mikalojų Daukšą, išleido pastarojo parengtas knygas lietuvių kalba.

Vaizdas:GiedraitisMerkelis.JPG|Merkelio Giedraičio statula
Vaizdas:GiedraitisMerkelisherb.JPG|Merkelio Giedraičio herbas


## Nuorodos
* 

* Žemaičių vyskupystės muziejus 
* Merkelis Giedraitis, Žemaičių vyskupas (1536-1609)
San Andreas

San Andreas reiškia:
* Grand Theft Auto: San Andreas – kompiuterinis žaidimas, išleistas PlayStation 2, Xbox ir PC konsolėms;
* San Andreas (GTA) – fiktyvi valstija žaidime Grand Theft Auto: San Andreas;
* San Andreas lūžis;
* San Andreas, Kaliforinja;
* San Andreas ežeras – ežeras, esantis netoli San Francisko;
* San Andreas (novelė) – 1984 m. Alistair MacLean parašyta novelė.
Los Santos

Los Santos gali reikšti:
* Los Santos provincija, Panama;
* Los Santos, San Andreas – fiktyvus miestas veiskmo žaidime Grand Theft Auto: San Andreas.
Bulgarijos levas

**Levas** () – Bulgarijos nacionalinė valiuta nuo 1880 m. birželio 4 d. iki 2026 m. sausio 1 d. Vieną levą sudaro 100 stotinkų. Senąja bulgarų kalba *„lev“* reiškia *„[[liūtas]]“*.

## Istorija

### Pirmasis levas ([[1880]]–[[1952]])
Levas Bulgarijos valiuta pirmą kartą buvo paskelbtas 1881 metais. Tuo metu jo vertė buvo lygi Prancūzijos franko vertei. Iki 1916 metų Bulgarijos auksinės ir sidabrinės monetos buvo leidžiamos taip, kad atitiktų Lotynų valiutinės sąjungos nustatytas vertes.

Po Pirmojo pasaulinio karo infliacija privertė nutraukti monetų, smulkesnių nei 50 stotinkų, gamybą. 1930 metais pasirodė 100 levų vertės monetos. Išskyrus vieną 10&nbsp;000 levų leidimą 1919 metais, 5000 levų banknotas buvo aukščiausio nominalo valiuta. Monetos nustotos leisti 1943 metais, ir iki pat pinigų reformos 1952 metais naudoti tik banknotai.

### Antrasis levas ([[1952]]–[[1956]])

1952 metais dėl infliacijos išleistas „naujasis levas“, kurio vertė buvo lygi 100 „senųjų levų“. Naujos monetos buvo nuo 1 stotinkos iki 1 levo vertės, o banknotai nuo 1 iki 200 levų vertės.

### Trečiasis levas ([[1962]]–[[1999]])

1962 metais įvyko dar vienas pinigų pakeitimas, santykiu 10 už 1. Po to levas išliko gana stabilus beveik tris dešimtmečius, tačiau, kaip ir kitos socialistinių šalių valiutos, levas nebuvo laisvai keičiamas į vakarų Europos ar JAV valiutas. Nors oficialus kursas buvo 90 stotinkų už vieną JAV dolerį, juodojoje rinkoje kursai buvo 5-10 kartų aukštesni.

Prieš komunizmo griūtį monetų vertės buvo nuo 1 stotinkos iki 1 levo, o banknotų – nuo 1 iki 20 levų. Po komunizmo griūties Bulgarija patyrė keletą infliacijos padidėjimų ir valiutos nuvertėjimų. Šiuo periodu buvo leidžiamos monetos, kurių vertė siekė 50 levų, o banknotų vertė siekė net 50 000 levų. Siekiant stabilizuoti levą 1997 metais jis buvo susietas su Vokietijos marke santykiu 1000 levų už 1 markę.

### Ketvirtasis levas ([[1999]]–[[2026]])

1999 m. liepos 5 dieną buvo išleistas naujas levas, santykiu 1:1000. 1 levas tapo lygus 1 Vokietijos markei. ISO 4217 valiutos kodas senajam levui buvo BGL, o naujajam – BGN.

Po Vokietijos markės pakeitimo euru levas automatiškai tapo susietas su euru santykiu 1,95583 BGN = 1 EUR.

2005 m. balandžio 25 d., kai buvo pasirašyta Bulgarijos įstojimo į ES sutartis, Bulgarijos nacionalinis bankas išleido proginę monetą, kurios vertė 1,95583 levo.

2026 m. sausio 1 d. Bulgarijoje buvo įvestas euras. Tiek levas, tiek euras lygiagrečiai cirkuliavo iki 2026 m. vasario 1 d.

## Monetos

### Dabartinės monetos
Monetos yra tokių verčių:
* 1 stotinka
* 2 stotinkos
* 5 stotinkos
* 10 stotinkų
* 20 stotinkų
* 50 stotinkų
* 1 levas

## Banknotai
* Galerija bulgarų popieriniai pinigai  

## Šaltiniai

## Nuorodos
* Katalogas ir galerija banknotų Bulgarija
* Bulgariški banknotai
Rutkauskas

;Rutkauskas
* Benediktas Rutkūnas-Rutkauskas – rašytojas, vertėjas, pedagogas;
* Pranas Rutkauskas – rezistentas;
* Romualdas Rutkauskas – inžinierius mechanikas, literatas, kraštotyrininkas, esperantininkas.
;Rutkauskienė
* Danguolė Rutkauskienė – pedagogė, edukologė;
* Violeta Rutkauskienė – heraldikos istorikė.
;Rutkauskaitė
* Liucija Rutkauskaitė – aktorė.

## Etimologija
Viena populiariausių lietuviškų pavardžių. Kilusi iš pavardžių , . Pavardė labai dažna Lenkijoje. Ji galėtų būti kilusi nuo vietovardžio *Rutka* arba perdaryta iš pavardės *Rudkowski, Rudko*.

## Šaltiniai
Plevenas

**Plevenas** (anksčiau vadintas **Plevna**) – miestas Bulgarijos šiaurėje, 35 km į pietus nuo Dunojaus; srities centras. Svarbus susisiekimo mazgas, praeina geležinkelis Sofija–Varna. Didelis žemės ūkio produkcijos apdirbimo centras Dunojaus lygumoje, išvystyta pieno, vaisių, vyno, tabako pramonė, mašinų gamybą, yra tekstilės, cemento, stiklo įmonių. Į vakarus nuo miesto įrengtas naftos kombinatas.

Karo mauzoliejus (1905 m.), ansamblis „Plevnos išlaisvinimas 1877 metais“.

## Istorija

1877 m. rusų-turkų karo metu Plevene vyko aršūs mūšiai.

## Sportas
* PFK Spartak Pleven (buvęs futbolo klubas)
* „Slavi Aleksiev“ stadionas arba Pleveno miesto stadionas, kurio talpa 25 tūkst. žiūrovų.
* BC Spartak Pleven (krepšinio klubas).

## Sportas
*  Ivajlas Čočevas (futbolininkas); gimė Plevene 1993 m.

## Išnašos

## Nuorodos
* Savivaldybės svetainė
Rooney

**Rooney** – penkių vaikinų grupė iš Los Andželo, pasirašiusi kontraktą su įrašų studija Geffen Records. Grupę sudaro penki nariai: Robert Schwartzman, Louie Stephens, Tyalor Locke, Ned Brower ir Matthew Winter. Grupė pavadinta 80-ųjų filmo *Ferris Bueller`s Day Off* veikėjo Ed Rooney garbei.

Grupės muzika primena *Brittish Invasion rock* ir 80-ųjų POP ir dažnai palyginama tokioms legendoms kaip The Cars, The Beatles ar Blur. Rooney yra važinėję į gastroles su tokiomis grupėmis kaip The Strokes, Travis, The Donnas, Everybody Else, Weezer, Keane ir atlikėja Kelly Clarkson. Grupės oficialiame puslapyje tvirtinama, kad „*jie sugeba sujungti paskutinių keturių dešimtmečių elementus ir priversti juos skambėti moderniai šiandien.“*

2004 m. Rooney pasirodė Amerikoje populiariaraus serialo *The O.C.:The Third Wheel„ * serijoje. Daugelis šį grupės pasirodymą vadina jų prasiveržimu. Rooney singlas „Blueside“ pristatytas žaidimo *Tiger Woods PGA Tour* garso takelyje, o daina „I`m Shakin`“ skambėjo muilo operoje *All My Children*.

Daina pavadinimu „Sleep Song“, kurios kol kas nėra nė viename grupės albume, dukart skambėjo 2005 m. filme *Chumscrubber* ir susilaukė milžiniškos sėkmės tarp filmo žiūrovų.

2007 m. vasarą dalyvavo koncertiniame ture su Fergie. 2007 m. rudenį grupė pristatydama naują albumą surengė gastroles Europoje ir susilaukė neįtikėtinos sėkmės. 2008 pavasarį Rooney grįžta į Europą.

2007 m. liepos 17 d. Jungtinėse Valstijose pristatytas naujausias grupės albumas „Calling The World“. Europoje albumas išleistas Europoje.

## Diskografija
* Rooney (2003)
* Calling The World (2007)

## EP
# Deli Meats
# The Rooney Sampler
# Plug It In
# Mastedonia

## Kitur pristatytos dainos
* „Metal Guru“(T. Rex koveris) albume „Herbie: Fully Loaded Soundtrack“
* „Death On Two Legs“(Queen koveris) albume „Killer Queen: A Tribute To Queen“
* „Here Today Gone Tomorrow“ (The Ramones koveris) albume „We`re A Happy Family“, skirtame The Ramones atminimui.
* „Merry X-mas Everybody“ (Slade koveris) albumuose „The Year They Recalled Santa Claus“ ir „The O. C. Mix 3: Have a Very Merry Chrismukkah“
* „Sleep Song“ iš „Chumscrubber“ garso takelio.

## Vaizdo klipai
* "Blueside"
* "I`m Shakin'"
* "If It Were Up To Me"
* "Popstars"
* "When Did Your Heart Go Missing? "
* "I Should've Been After You"
* "Are You Afraid Of Me? "

## Grupės nariai
* Robert Schwartzman - vokalas/gitara
* Taylor Locke - gitara/pritariamasis vokalas
* Matthew Winter - bosinė gitara
* Ned Brower - būgnai/pritariamasis vokalas
* Louie Stephens - klavišiniai

## Nuorodos
* Oficiali svetainė 
*
Bosas (pavardė)

**Bosas** − lietuviška vyriškos giminės pavardė.

Šios pavardės moteriškosios giminės formos yra: Bosienė (ištekėjusi moteris) ir Bosaitė (mergautinė pavardė).

Pavardę turi šie garsesni asmenys:

* Aleksandras Bosas – politikas;
* Algirdas Bosas – skulptorius;
* Antanas Bosas – verslininkas, politikas;
* Arnoldas Bosas – ledo ritulininkas;
* Jonas Bosas – pedagogas, politikas.
Jonas Bielskis

**Jonas [[Bielskis]]**:

* Jonas Bielskis (1855) – inžinierius, knygnešys
* Jonas Bielskis (1938) – muziejininkas, politikas
* Jonas Bielskis (1949) – gydytojas, politikas
* Jonas Julius Bielskis – diplomatas, teisininkas
Bielskis

;Bielskis
* Albinas Bielskis-Elskus – dailininkas vitražistas, tapytojas;
* Andrius Bielskis – filosofas;
* Antanas Andrius Bielskis – inžinierius radiotechnikas;
* Jonas Bielskis (1855) – inžinierius, knygnešys;
* Jonas Bielskis (1938) – muziejininkas, politikas;
* Jonas Bielskis (1949) – gydytojas, politikas;
* Jonas Julius Bielskis – diplomatas, teisininkas;
* Marcinas Bielskis – istoriografas, poetas, vertėjas;
* Petras Bielskis – režisierius, teatrologas;
* Vaclovas Bielskis – inžinierius, knygnešys, politikas;
* Vladimiras Bielskis – poetas, libretistas.

Pavardė dažna Žemaitijoje ir Vidurio Lietuvoje. Kilusi iš pavardės . *Belsky, Belicki* minima tarp žydiškų pavardžių (padaryta su patronimine priesaga iš pavardės *Bell*).

## Šaltiniai
Antanas Levickas

**Antanas [[Levickas]]**:
* Antanas Levickas (1953) – politikas
* Antanas Levickas (1965) – politikas
Beresnevičius

;Beresnevičius
* Aleksandras Kazimieras Beresnevičius – vyskupas;
* Gediminas Beresnevičius – fantastas;
* Gintaras Beresnevičius – publicistas, prozininkas;
* Paulius Beresnevičius – istorikas, pedagogas;
* Zigmuntas Jonas Beresnevičius – chemikas organikas.
;Beresnevičienė
* Danguolė Beresnevičienė – psichologė.

Pavardė kildinama iš asmenvardžio *Beresna*, kuris – iš lenk. pavardžių *Brzeźny, Brzesny* (< *brzeżny, brzeźny* „kranto, krantinės“).

## Šaltiniai
Andrulis

**Andrulis** − lietuviška vyriškos giminės pavardė.

Šios pavardės moteriškosios giminės formos yra: Andrulienė (ištekėjusi moteris) ir Andrulytė (mergautinė pavardė).

Pavardę turi šie garsesni asmenys:

*Domas Andrulis – chorvedys, pedagogas, kompozitorius;
*Liudas Andrulis – chorvedys, pedagogas, kompozitorius;
*Stanislovas Andrulis – politikas.
Šimkus

;Šimkus
* Aleksandras Šimkus – karininkas, žurnalistas;
* Algirdas Šimkus – kino operatorius;
* Algis Šimkus – teisininkas, chorvedys, kompozitorius;
* Antanas Šimkus – poetas;
* Benas Šimkus – politinis bei visuomenės veikėjas;
* Bronius Šimkus – žurnalistas, redaktorius;
* Dainius Šimkus – futbolininkas;
* Edmundas Šimkus – politikas;
* Izidorius Šimkus – politikas;
* Jonas Šimkus (1873) – chemikas, politikas, visuomenės veikėjas;
* Jonas Šimkus (1906) – rašytojas, spaudos darbuotojas;
* Sigizmundas Šimkus – pedagogas, politikas;
* Stasys Šimkus – pedagogas, chorvedys, kompozitorius;
* Vaclovas Šimkus – pedagogas, chorvedys, kompozitorius;
* Vladas Šimkus – rašytojas, vertėjas.
Taip pat:
* Joana Šimkus – lietuvių kilmės Kanados kino aktorė.

;Šimkienė, Šimkuvienė
* Valentina Šimkuvienė – politinė bei visuomenės veikėja;

;Šimkutė
* Joana Šimkutė – muzikos mokytoja ir chorvedė;
* Lidija Šimkutė – poetė, vertėja, dietologė.

## Kilmė
Pavardė labai paplitusi Žemaitijoje. Kildinama iš slaviškų asmenvardžių , , , kurie yra vardo *Simonas* (*Siemion, Szyman, Cимoн*) trumpiniai. Minima ir tarp žydiškų pavardžių – , *Szymkewicz, Shimkevich, Shimek, Shimko, Shimkin, Shimkovitch, Shimkovitz*.

## Šaltiniai
SPUR

**SPUR** (**S. P. U. R.**) – vaizduojamojo meno menininkų avangardistų grupė, susikūrusi 1958 m. Miunchene. Jų veikla įėjo į avangardinio meno istoriją; greta manifesto žinomi teoriniai darbai vokiškojo avangardo srityje XX a.

SPUR grupę sudarė menininkai:
* Erwin Eisch (g. 1927 m.) steigėjas
* Lothar Fischer (1933–2004)
* Heimrad Prem (1934–1978)
* H. P. Zimmer (1936–1992)
* Helmut Sturm (g 1932 m.).

## Nuorodos
* Villa Stuck muziejus: SPUR
Rusė

**Rusė** () – miestas Bulgarijos šiaurės rytinėje dalyje, Dunojaus dešiniajame krante; srities centras. Svarbus uostas. Išvystyta laivybos, sunkioji, žemės ūkio, naftos apdirbimo, maisto, tekstilės pramonė.

Netoli Rusės yra Viduramžių tvirtovės – Červeno liekanos, taip pat – Ivanono kaimas su XIII–XIV a. uolų cerkvėmis.

## Istorija

Anksčiau vadinta ***Ruščiuku*** (, ).

## Sportas

### Futbolas
* FK Dunav Ruse
* Levski Ruse
* Napred"k Ruse
* FK Rakovski Ruse
Stara Zagora

**Stara Zagora** – miestas vidurio Bulgarijoje, pietinėje *Sredna* kalnų papėdėje, derlingos Stara Zagoros lygumos pakraštyje. Išvystyta tekstilės, medvilnės, chemijos, trąšų, žemės ūkio įrangos, mašinų, tabako pramonė. Yra vandens jėgainė. Miesto apylinkėse auginamos vynuogės, migdolai, figos, kiparisai. Į šiaurės vakarus nuo Stara Zagoros yra vandens kurortas (žinomas nuo romėnų laikų). Gajos operos tradicijos.

## Istorija

Miesto vietoje buvo senovės Trakijos miestas *Beroea*, kuris romėnų laikais vadinosi *Augusta Trajana*, IV–V a. nusiaubtas barbarų. Bizantijos laikais vadinosi *Irenopolis*. 1370 m. atiteko turkams, miestas nusilpo, vėliau tapo prekybos ir amatų centru. Rusų-turkų karo metu (1877–1878 m.) miestą nusiaubė turkai, bet 1878 m. jis buvo išvaduotas. Atstatytas geometrinio plano principu, po II pasaulinio karo ypač išaugo.

## Miestų partnerystė

## Sportas

### Futbolas
* PFK Beroe Stara Zagora – futbolo klubas.
* FK Lokomotiv Stara Zagora – futbolo klubas.
: Lokomotiv Stara Zagora – „Lokomtiv“ klubo moterų ekipa;
* Svetoslav Stara Zagora – buvęs futbolo klubas (1925–1940 m.)
* Boruj Stara Zagora – 1994–2004 m. namų rungtynes žaidė Stara Zagoroje. Tuo metu vadintas Stara Zagoros „Boruj“.
Asteroids

**Asteroids** – kompiuterinis kosminio susišaudymo žaidimas, išleistas 1979 metais. „Atari“ išleisto vektorinės grafikos žaidimo pagrindinis tikslas – šaudyti asteroidus ir išvengti jų skeveldrų. *Asteroids* buvo vienas populiariausių žaidimų automatų „aukso eros“ žaidimų, taip pat tapo perkamiausiu visų laikų „Atari“ žaidimu, dėl kurio pasisekimo „Atari“ net nutraukė kito vektorinio žaidimo *Lunar Lander* gamybą.
Žaidimo pagrindinės idėjos perimtos iš vieno pirmųjų kompiuterinių žaidimų *[[Spacewar!]]*.

Po žaidimo automato pasisekimo „Atari“ išleido atnaujintas žaidimo versijas – *Asteroids Deluxe* (1980 m.), *Space Duel* (1982 m.) ir *Blasteroids* (1987 m.). Taip pat žaidimas pritaikytas įvairioms asmeninių kompiuterių sistemoms, sukurtos versijos asmeniniams ir delniniams žaidimų kompiuteriams, mobiliems įrenginiams.
Pac-Man

**Pac-Man** – nuotykinis (arkadinis) kompiuterinis žaidimas, vienas žymiausių žanro žaidimų bei vienas sėkmingiausių XX a. aštuntojo–devintojo dešimtmečių žaidimų. Žaidimas pirmą kartą išleistas „Namco“ kompanijos Japonijoje 1979 metais, tuo metu žaidimas vadintas *Puck-Man*.

XX a. aštuntojo dešimtmečio pabaigoje Šiaurės Amerikoje vyravo kosminio susišaudymo žaidimų (*[[Space Invaders]]*, *[[Defender]]*, *[[Asteroids]]*) automatai, taip pat egzistavo keletas sėkmingų sportinių žaidimų (PONG) automatų. Pac-Man išsiskyrė iš šių žaidimų, tapo žanro pradininku bei pirmuoju žaidimu, kuris pritraukė tiek vyrišką, tiek ir moterišką auditoriją.

## Žaidimo esmė
Žaidėjas valdo pagrindinį veikėją *Pac-Man*, vesdamas jį labirintu, kur Pac-Man turi suryti visus taškelius, nepaliesdamas keturių jį gaudančių vaiduoklių. Kai suryjami visi taškeliai, pereinama į kitą lygį. Jei Pac-Man paliečia vaiduoklis, prarandama viena gyvybė. Labirinte taip pat išdėstyti keli dideli energetiniai objektai, kuriuos suryjus *Pac-Man* keletą sekundžių gali valgyti vaiduoklius – kol energetinis užtaisas veikia, vaiduokliai tampa mėlyni ir pradeda tolti nuo veikėjo. Už vaiduoklio surijimą skiriami taškai.

## Istorija
Pagrindinis žaidimo kūrėjas – Namco darbuotojas Toru Ivatani, kūręs žaidimą 18 mėnesių. 1979 metais Japonijoje išleidus žaidimą, jis nebuvo labai populiarus, tačiau 1980 metais žaidimą pradėjus pardavinėti JAV, jis sulaukė didžiulės sėkmės ir greitai tapo pasauliniu žaidimų pramonės fenomenu. Iš viso JAV parduotas tuo metu rekordinis žaidimų automatų skaičius – 350&nbsp;000.

1981 metais išleista žaidimo automato versija *Ms. Pac-Man*, kur pagrindinis veikėjas – moteris. Ši versija taip pat buvo parduodama gana sėkmingai.

Vėliau žaidimas buvo išleistas daugeliui asmeninių bei žaidimų kompiuterių sistemoms, taip pat egzistuoja versijos mobiliems kompiuteriams. *Pac-Man* herojus vaizduotas to paties pavadinimo animaciniame seriale, taip pat jį galima pamatyti įvairių filmų, žaidimų epizoduose.
Varna (Bulgarija)

**Varna** – uostamiestis rytų Bulgarijoje, prie Juodosios jūros; srities centras. Svarbus susisiekimo mazgas, uosto kompleksas (pusė šalies krovinių apyvartos), keltas į Čornomorską (Ukraina), tarptautinis oro uostas. Labai išvystyta laivybos pramonė, yra mašinų, tekstilės, maisto pramonės įmonių. Pajūryje daug kurortų (Družba, Auksinės Smiltys, Albena ir kt.). Yra Antikos ir Bizantijos laikų pastatų liekanų. Mauzoliejus, kuriame palaidotas Jogailos ir Sofijos Alšėniškės sūnus Lenkijos ir Vengrijos karalius Vladislovas III Varnietis, žuvęs kovoje su turkais. Mieste yra didžiausia Bulgarijoje stačiatikių katedra – Varnos soboras.

## Istorija

Nuo VI a. pr. m. e. buvo žinoma kaip graikų kolonija *Odessos*.

## Sportas

### Futbolas
* PFK Černo More Varna
* PFK Spartak Varna
* SK Tiča Varna
* SK Vladislav Varna

## Galerija


File:Lighthouse_Varna,Bulgaria.jpg|Švyturys
File:Sport_Palace_Varna.JPG|Kultūros ir sporto rūmai
File:Bulgaria-Varna-01.JPG|Dramos teatras


## Nuorodos
* Miesto svetainė  (anglų k.)
* Informacija turistams (anglų k.)
Boikotas

**Boikotas** () – politinė, ekonominė ar moralinė kovos forma, kada visiškai ar iš dalies nutraukiami santykiai su atskiru asmeniu, organizacija, įmone, valstybe ar valstybių koalicija, tokie, kaip bendravimas, priėmimas į darbą, prekyba, skolinimasis ir pan.

Žodis *boikotas* kilo iš anglų valdytojo C. K. Boikoto (), kurio atžvilgiu pirmą kartą 1880 m. airių nuomininkai pritaikė šį metodą.

Pagal JTO nuostatus boikotas gali būti taikomas kaip viena iš prievartinių priemonių: valstybės susitaria nepalaikyti santykių su valstybe ar grupe valstybių.
Infliacijos spiralė

**Infliacijos spiralė** – automatinis kainų koregavimo mechanizmas.

Ūkyje dėl kokių nors priežasčių atsiradus daugiau pinigų pakyla kainos ir taip padidėja infliacija. Didesnio pinigų kiekio atsiradimo priežastis dažniausiai yra valstybės įvykdyta pinigų emisija. Atsiradus daugiau pinigų, kainos gali pakilti dar daugiau ir dėl to pinigų suminė perkamoji galia bus dar mažesnė negu buvo. Toliau nedidėjant pinigų kiekiui ar augant mažesniais tempais, infliacija būna žemesnė negu naujai išleistų pinigų kiekis ir taip atsistato tikra pinigų perkamoji galia.
Laisvės nuo mokesčių diena

**Laisvės nuo mokesčių diena** − tai simbolinė diena metuose, kai vidutinis mokesčių mokėtojas nustoja dirbti valdžiai ir pradeda dirbti savo paties ir savo šeimos gerovei. Tai yra santykinės mokesčių naštos rodiklis, parodantis, kokią žmogaus sukuriamų gėrybių dalį paima valdžia ir perskirsto per nacionalinį biudžetą ir nebiudžetinius fondus.

## Lietuvoje
Lietuvoje *Laisvą nuo mokesčių dieną* skaičiuoja Lietuvos laisvosios rinkos institutas.

*Laisva nuo mokesčių diena* įvairiais metais:

## Kitose valstybėse
Jungtinėje Karalystėje nuo 1963 m. *Laisvą nuo mokesčių dieną* apskaičiuoja Adamo Smito Institutas. Dažniausiai ji kaip ir Lietuvoje būna gegužės mėnesį.

JAV, kur ir gimė idėja skaičiuoti *laisvą nuo mokesčių dieną*, nuo 1900 m. ją apskaičiuoja *Tax Foundation*.

XX a. pradžioje ji būdavo sausio gale, pastaruoju metu ji būna balandžio mėnesį.

## Nuorodos
* „Laisvės nuo mokesčių diena šiemet gerokai nutolo“ 
* Adamo Smito centras  (Lenkų kalba)
* Laisva nuo mokesčių diena JAV  (Anglų kalba)
* Adamo Smito institutas Laisva nuo mokesčių diena Jungtinėje karalystėje  (Anglų kalba)
Netiesioginis mokestis

**Netiesioginis mokestis** – prekių ir paslaugų mokestis, nustatytas kaip dalis kainos.

Gamintojas ar paslaugų tiekėjas gamina prekes ar teikia paslaugas ir jas parduoda į kainą įskaičiuodamas ir mokestį. Pardavęs prekes ar suteikęs paslaugas, mokesčių sumą įmoka valstybei. Tokiu būdu jis yra mokesčių rinkėjas, o pirkėjas - mokesčių mokėtojas. Už per sieną vežamas prekes ar prekes, kurioms buvo suteiktos paslaugos (taisytos), mokesčius renka muitinė.

Netiesioginiai mokesčiai būna kaip proporcinė prekės kainos dalis (pridėtinės vertės mokestis), konkreti pinigų suma prekės kiekiui (akcizas) ar konkreti pinigų suma prekės kiekiui ir kainos dalis kartu.

Kai kurioms prekėms ar vartotojų grupėms netiesioginiai mokesčiai mažinami ar visai jų nereikia mokėti. Pavyzdžiui, Lietuvoje ūkininkams perkant dyzelinį kurą nereikia mokėti akcizo mokesčio, neįgalūs asmenys nemoka pridėtinės vertės mokesčio už tik jiems skirtas prekes ir pan.
Tiesioginis mokestis

**Tiesioginis mokestis** – mokestis, kuris imamams tiesiogiai nuo mokesčio mokėtojo pajamų ar turto.

Tiesioginiai mokesčiai mokami kaip dalis nuo gautų pajamų (pajamų mokestis, pelno mokestis, paveldėjimo mokestis) ar nuo turimo turto (turto mokestis). Įstatymuose nurodoma, nuo kokios sumos mokesčių mokėtojas turi mokėti tiesioginius mokesčius ir kurie asmenys išvis atleidžiami nuo šių mokesčių. Kartais tokie mokesčiai apskaičiuojami ir sumokami pajamas teikiančio asmens (Pajamų mokestis), kartais - paties pajamų gavėjo (Pelno mokestis).